title: Regolament ta’ Implimentazzjoni tal-Kummissjoni (UE) 2021/1751 tal-1 ta’ Ottubru 2021 li jistabbilixxi standards tekniċi ta’ implimentazzjoni għall-applikazzjoni tad-Direttiva 2014/59/UE tal-Parlament Ewropew u tal-Kunsill fir-rigward ta’ formati uniformi u mudelli għan-notifiki tad-determinazzjoni tal-imprattikabbiltà tal-inklużjoni tar-rikonoxximent kuntrattwali tas-setgħat ta’ valwazzjoni negattiva u ta’ konverżjoni (Test b’rilevanza għaż-ŻEE)

text:
                  4.10.2021

                  MT

                  Il-Ġurnal Uffiċjali tal-Unjoni Ewropea

                  L 349/5

         REGOLAMENT TA’ IMPLIMENTAZZJONI TAL-KUMMISSJONI (UE) 2021/1751
         tal-1 ta’ Ottubru 2021
         li jistabbilixxi standards tekniċi ta’ implimentazzjoni għall-applikazzjoni tad-Direttiva 2014/59/UE tal-Parlament Ewropew u tal-Kunsill fir-rigward ta’ formati uniformi u mudelli għan-notifiki tad-determinazzjoni tal-imprattikabbiltà tal-inklużjoni tar-rikonoxximent kuntrattwali tas-setgħat ta’ valwazzjoni negattiva u ta’ konverżjoni
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva 2014/59/UE tal-Parlament Ewropew u tal-Kunsill tal-15 ta’ Mejju 2014 li tistabbilixxi qafas għall-irkupru u r-riżoluzzjoni ta’ istituzzjonijiet ta’ kreditu u ditti ta’ investiment u li temenda d-Direttiva tal-Kunsill 82/891/KEE u d-Direttivi 2001/24/KE, 2002/47/KE, 2004/25/KE, 2005/56/KE, 2007/36/KE, 2011/35/UE, 2012/30/UE u 2013/36/UE, u r-Regolamenti (UE) Nru 1093/2010 u (UE) Nru 648/2012, tal-Parlament Ewropew u tal-Kunsill (1), u b’mod partikolari t-tielet subparagrafu tal-Artikolu 55(8) tagħha,
         Billi:

                     (1)

                     L-Artikolu 55(1) tad-Direttiva 2014/59/UE jipprevedi li taħt ċerti kundizzjonijiet l-Istati Membri għandhom jirrikjedu li l-istituzzjonijiet u l-entitajiet imsemmija fl-Artikolu 1(1), il-punti (b), (c) u (d), ta’ dik id-Direttiva jinkludu terminu kuntrattwali li permezz tiegħu l-kontroparti għal ftehim jew strument li joħloq l-obbligazzjoni tirrikonoxxi li dik l-obbligazzjoni tista’ tkun soġġetta għas-setgħat ta’ valwazzjoni negattiva u ta’ konverżjoni.

                     (2)

                     L-ewwel subparagrafu tal-Artikolu 55(2) tad-Direttiva 2014/59/UE jirrikjedi li l-Istati Membri jiżguraw li fejn tali istituzzjoni jew entità tasal għad-determinazzjoni li huwa legalment jew xort’ oħra imprattikabbli li jiġi inkluż tali terminu (“determinazzjoni tal-imprattikabbiltà tar-rikonoxximent kuntrattwali”), dik l-istituzzjoni jew entità għandha tinnotifika d-determinazzjoni tagħha lill-awtorità ta’ riżoluzzjoni.

                     (3)

                     Il-Kummissjoni għandha tadotta standards tekniċi ta’ implimentazzjoni biex tispeċifika formati u mudelli uniformi għal tali notifika lill-awtoritajiet ta’ riżoluzzjoni.

                     (4)

                     Formati u mudelli uniformi għan-notifika tad-determinazzjoni tal-imprattikabbiltà tar-rikonoxximent kuntrattwali għandhom jitfasslu b’tali mod li jiżguraw valutazzjoni sinifikanti u uniformi ta’ tali determinazzjoni mill-awtoritajiet ta’ riżoluzzjoni madwar l-Unjoni.

                     (5)

                     Sabiex tittejjeb il-kwalità tad-data u tiġi żgurata l-komparabbiltà, l-elementi tad-data miġjuba fil-mudelli ta’ notifika jenħtieġ li jikkonformaw mal-mudell uniku tal-punti ta’ data. L-użu tal-mudell uniku ta’ punti ta’ data huwa prattika mifruxa fir-rapportar superviżorju. Il-mudell uniku ta’ punti ta’ data għandu jikkonsisti f’rappreżentazzjoni strutturali tal-elementi tad-data, u jidentifika l-kunċetti kummerċjali rilevanti kollha għan-notifika uniformi tad-determinazzjoni tal-imprattikabbiltà tar-rikonoxximent kuntrattwali.

                     (6)

                     Sabiex jitħarsu l-kwalità, il-konsistenza u l-preċiżjoni tal-elementi tad-data rrappurtati, jenħtieġ li l-elementi tad-data jkunu soġġetti għal regoli komuni ta’ validazzjoni.

                     (7)

                     Minħabba n-natura stess tagħhom, ir-regoli ta’ validazzjoni u d-definizzjonijiet tal-punti tad-data huma aġġornati b’mod regolari sabiex jiġi żgurat li jikkonformaw, f’kull ħin, mar-rekwiżiti applikabbli regolatorji, analitiċi u tat-teknoloġija tal-informatika. Jenħtieġ li jiġu stabbiliti kriterji kwalitattivi stretti għall-mudell uniku ta’ punti ta’ data dettaljat u għar-regoli komuni ta’ validazzjoni li se jiġu ppubblikati b’mod elettroniku mill-Awtorità Bankarja Ewropea fuq is-sit web tagħha.

                     (8)

                     Dan ir-Regolament huwa bbażat fuq l-abbozz tal-istandards tekniċi ta’ implimentazzjoni ppreżentat lill-Kummissjoni mill-Awtorità Bankarja Ewropea.

                     (9)

                     L-Awtorità Bankarja Ewropea għamlet konsultazzjonijiet pubbliċi miftuħin dwar l-abbozz tal-istandards tekniċi ta’ implimentazzjoni li fuqhom huwa bbażat dan ir-Regolament, analizzat l-ispejjeż u l-benefiċċji potenzjali relatati u talbet il-parir tal-Grupp tal-Partijiet Bankarji Interessati stabbilit skont l-Artikolu 37 tar-Regolament (UE) Nru 1093/2010 tal-Parlament Ewropew u tal-Kunsill (2),

               ADOTTAT DAN IR-REGOLAMENT:

            Artikolu 1
            L-informazzjoni li trid tingħata f’notifika tad-determinazzjoni tal-imprattikabbiltà
            Għall-finijiet li ssir notifika skont l-ewwel subparagrafu tal-Artikolu 55(2) tad-Direttiva 2014/59/UE, l-istituzzjoni jew l-entità msemmija fl-Artikolu 1(1), il-punti (b), (c) jew (d), ta’ dik id-Direttiva għandha tissottometti lill-awtorità ta’ riżoluzzjoni l-informazzjoni speċifikata fil-mudelli miġjuba fl-Anness I. Dawk il-mudelli għandhom jimtlew skont l-istruzzjonijiet miġjuba fl-Anness II.

            Artikolu 2
            Formati għall-preżentazzjoni ta’ informazzjoni

               1.   L-istituzzjonijiet u l-entitajiet imsemmija fl-Artikolu 1(1), il-punti (b), (c) jew (d) tad-Direttiva 2014/59/UE għandhom jissottomettu l-informazzjoni msemmija fl-Artikolu 1 ta’ dan ir-Regolament fil-formati u r-rappreżentazzjonijiet tal-iskambju tad-data speċifikati mill-awtorità ta’ riżoluzzjoni rilevanti.

               2.   Meta jippreżentaw l-informazzjoni msemmija fl-Artikolu 1 ta’ dan ir-Regolament, l-istituzzjonijiet u l-entitajiet imsemmija fl-Artikolu 1(1), il-punti (b), (c) jew (d) tad-Direttiva 2014/59/UE għandhom jirrispettaw id-definizzjonijiet tal-punti tad-data inklużi fil-mudell uniku ta’ punti ta’ data msemmi fl-Anness III u r-regoli ta’ validazzjoni msemmija fl-Anness IV.

            Artikolu 3
            Dħul fis-seħħ u applikazzjoni
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-1 ta’ Ottubru 2021.

                  Għall-Kummissjoni

                  Il-President

               Ursula VON DER LEYEN

            (1)  ĠU L 173, 12.6.2014, p. 190.

            (2)  Ir-Regolament (UE) Nru 1093/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Bankarja Ewropea) u li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/78/KE (ĠU L 331, 15.12.2010, p. 12).

            ANNESS I

                           N 00.01 - Identifikazzjoni tan-Notifika

                           Kolonni

                        Identifikazzjoni

                        0010

                           Ringieli

                        ID tan-notifika:

                        0010

                        Data tan-notifika

                        0020

                        Tip tan-notifika

                        0030

                        Data ta’ referenza għall-mudelli N01.01 u N01.02

                        0040

                        Data ta’ referenza għall-formola N02.00

                        0050

                        Munita applikabbli

                        0060

                        Isem l-istituzzjoni jew l-entità

                        0070

                        Kodiċi

                        0080

                        Tip ta’ kodiċi

                        0090

                        Persuna ta’ kuntatt

                        0100

                        Posta elettronika

                        0110

                        Telefon

                        0120

                           N 01.01 - Imprattikabbiltà tar-rikonoxximent kuntrattwali tar-rikapitalizzazzjoni interna skont il-kuntratt/l-istrument

                           Tip ta' notifika

                           ID TAR-RESPONSABBILTÀ

                           EMENDA MATERJALI?

                           DATA TAL-MATURITÀ FINALI

                           TIĠĠEDDED?

                           FREKWENZA TAT-TIĠDID

                           KUNTRATT/STRUMENT

                           IMPRATTIKABBILTÀ

                           KONTROPARTI

                           DESKRIZZJONI

                           TIP TA’ RESPONSABBILTÀ

                           DRITT APPLIKABBLI

                           KLASSIFIKAZZJONI TAL-INSOLVENZA SKONT ID-DRITT TA’ PAJJIŻI TERZI

                           KLASSIFIKAZZJONI TAL-INSOLVENZA FL-ISTAT MEMBRU TA’ INKORPORAZZJONI

                           AMMONT NOMINALI FIL-MUNITA ORIĠINALI EWLENIJA

                           MUNITA ORIĠINALI EWLENIJA

                           AMMONT NOMINALI FIL-MUNITA LOKALI

                           KUNDIZZJONIJIET

                           KATEGORIJA

                           RAĠUNIJIET GĦALL-ISSODISFAR TAL-KUNDIZZJONIJIET

                           OPINJONI LEGALI?

                           ISEM

                           KODIĊI

                           TIP TA’ KODIĊI

                           KODIĊI NAZZJONALI

                        0010

                        0020

                        0030

                        0040

                        0050

                        0060

                        0070

                        0080

                        0090

                        0100

                        0110

                        0120

                        0130

                        0140

                        0150

                        0160

                        0170

                        0180

                        0190

                        0200

                        0210

                           N 01.02 - Imprattikabbiltà tar-rikonoxximent kuntrattwali tar-rikapitalizzazzjoni interna skont il-kuntratt/l-istrument

                           KATEGORIJA

                           VALUR TOTALI TAL-OBBLIGAZZJONIJIET FIL-MUNITA LOKALI FIL-KATEGORIJA

                           RAĠUNIJIET GĦALL-ISSODISFAR TAL-KUNDIZZJONIJIET / KUNDIZZJONIJIET

                           KLASSIFIKAZZJONI TAL-INSOLVENZA

                           NUMRU TA’ OBBLIGAZZJONIJIET SOTTOSTANTI

                        0010

                        0020

                        0030

                        0040

                        0050

                           N 02.00 - Klassijiet ta’ Insolvenza tar-Responsabbiltà

                           KLASSIFIKAZZJONI TAL-INSOLVENZA

                           AMMONT NOMINALI TA’ OBBLIGAZZJONIJIET TOTALI NNOTIFIKATI ATTWALMENT LILL-AWTORITÀ TA’ RIŻOLUZZJONI

                           AMMONT PENDENTI TAL-OBBLIGAZZJONIJIET TOTALI FIL-KLASSIFIKAZZJONI

                           LI MINNHOM: ESKLUŻI MIR-RIKAPITALIZZAZZJONI INTERNA

                           LI MINNU: OBBLIGAZZJONIJIET IRREGOLATI MID-DRITT TA’ PAJJIŻ TERZ

                           LI MINNHOM: MHUX INKLUŻ IR-RIKONOXXIMENT KUNTRATTWALI

                           LI MINNU: ATTWALMENT NOTIFIKAT LILL-AWTORITÀ TA’ RIŻOLUZZJONI

                        0010

                        0020

                        0030

                        0040

                        0050

                        0060

                        0070

            ANNESS II
            STRUZZJONIJIET DWAR IL-MILI TAN-NOTIFIKA TA’ DETERMINAZZJONI TAL-IMPRATTIKABBILTÀ TAR-RIKONOXXIMENT KUNTRATTWALI TAS-SETGĦAT TA’ VALWAZZJONI NEGATTIVA U TA’ KONVERŻJONI
            PARTI I: STRUZZJONIJIET ĠENERALI
            Dan l-Anness jipprovdi struzzjonijiet għan-notifika minn istituzzjoni jew entità tad-determinazzjoni tal-imprattikabbiltà tar-rikonoxximent kuntrattwali tas-setgħat ta’ valwazzjoni negattiva u ta’ konverżjoni.
            Kull notifika tista’ tirreferi għal diversi kuntratti/strumenti u/jew diversi kategoriji ta’ obbligazzjonijiet (jekk applikabbli), li jissodisfaw il-kundizzjonijiet ta’ imprattikabbiltà tar-rikonoxximent kuntrattwali tar-rikapitalizzazzjoni interna, kif stabbilit fl-ewwel subparagrafu tal-Artikolu 55 (2) tad-Direttiva 2014/59/UE.
            Istituzzjoni jew entità tista’ tipprovdi dokumentazzjoni ta’ sostenn addizzjonali, inkluża opinjoni legali jew kopja tal-kuntratt, fejn jitqies xieraq. L-awtorità ta’ riżoluzzjoni rilevanti għandha tiddeċiedi kif għandha tiġi pprovduta tali dokumentazzjoni addizzjonali.
            Fejn qasam ta’ informazzjoni elenkat f’dan l-Anness ma jkunx applikabbli għal ċertu tip ta’ kuntratt u l-istituzzjoni jew l-entità turi dan lill-awtorità ta’ riżoluzzjoni, l-istituzzjoni jew l-entità ma għandhiex għalfejn tipprovdi l-informazzjoni elenkata f’dak il-qasam.
            1.   Struttura tan-notifika

            L-informazzjoni fin-notifika għandha tiġi pprovduta billi jimtlew il-mudelli li ġejjin stabbiliti fl-Anness I:

                        (a)

                        “Identifikazzjoni tan-Notifika” (N00.01), li għandha tintuża biex tingħata informazzjoni biex tiġi identifikata n-notifika nnifisha u l-istituzzjoni jew l-entità li qed tinnotifika lill-awtorità ta’ riżoluzzjoni;

                        (b)

                        “Imprattikabbiltà tar-rikonoxximent kuntrattwali tar-rikapitalizzazzjoni interna permezz ta’ kuntratt/strument” (N01.01), li għandha tintuża biex tipprovdi l-informazzjoni dwar l-obbligazzjonijiet li jissodisfaw il-kundizzjonijiet tal-imprattikabbiltà tar-rikonoxximent kuntrattwali tar-rikapitalizzazzjoni interna, kif stabbilit fl-ewwel subparagrafu tal-Artikolu 55 (2) tad-Direttiva 2014/59/UE;

                        (c)

                        “Imprattikabbiltà tar-rikonoxximent kuntrattwali tar-rikapitalizzazzjoni interna skont il-kategorija” (N01.02), li għandha tintuża biex tiġi pprovduta informazzjoni dwar kategoriji ta’ obbligazzjonijiet li jissodisfaw il-kundizzjonijiet ta’ imprattikabbiltà tar-rikonoxximent kuntrattwali tar-rikapitalizzazzjoni interna, jekk l-awtorità ta’ riżoluzzjoni rilevanti tqis li huwa meħtieġ li jiġu speċifikati l-kategoriji ta’ obbligazzjonijiet kif previst fl-Artikolu 55(7) tad-Direttiva 2014/59/UE;

                        (d)

                        “Klassijiet ta’ insolvenza ta’obbligazzjonijiet” (N02.00), li għandha tintuża biex tiġi pprovduta informazzjoni dwar il-klassifikazzjoni tal-obbligazzjonijiet skont il-liġi nazzjonali tal-insolvenza għall-finijiet tal-ħames subġaragrafu tal-Artikolu 55 (2) tad-Direttiva 2014/59/UE.

                  2.   Ambitu ta’ konsolidazzjoni

            In-notifika għandha tintbagħat mill-istituzzjonijiet u l-entitajiet fuq bażi individwali.
            PARTI II: STRUZZJONIJIET SPEĊIFIĊI GĦALL-MUDELLI
            3.   N00.01 —Identifikazzjoni tan-notifika

            3.1   Struzzjonijiet dwar ringieli speċifiċi

                        Ringieli

                        Struzzjonijiet

                        0010

                           ID tan-Notifika

                        Kull notifika għandu jkollha ID unika pprovduta mill-istituzzjoni jew l-entità notifikanti.
                        L-ID tan-notifika hija għal kull notifika [sottomissjoni], mhux għal kull obbligazzjoni jew kategorija. Notifika tippermetti l-inklużjoni ta’ kwalunkwe numru ta’ obbligazzjonijiet jew kategoriji, kif rilevanti fil-mument.
                        L-istituzzjoni jew l-entità għandha tipprovdi l-ID tan-notifika, li għandha tkun unika għal kull notifika.

                        0020

                           Data ta’ notifika

                        L-istituzzjonijiet u l-entitajiet għandhom jindikaw id-data meta n-notifika tkun intbagħtet lill-awtorità ta’ riżoluzzjoni.

                        0030

                           Tip ta’ notifika
                            (1)

                        L-istituzzjonijiet u l-entitajiet għandhom jindikaw it-tip ta’ elementi li jkunu qed jiġu nnotifikati fis-sottomissjoni inkwistjoni, kif ġej:

                                    (a)

                                    kuntratti/strumenti biss (għandu jintuża biss il-mudell N01.01);

                                    (b)

                                    il-kategoriji ta’ obbligazzjonijiet biss (għandu jintuża biss il-mudell N01.02);

                                    (c)

                                    kemm kuntratti/strumenti kif ukoll kategoriji ta’ obbligazzjonijiet (iż-żewġ mudelli N01.01 u N01.02 għandhom jintużaw għall-istess notifika).

                        0040

                           Data ta’ referenza għall-mudelli N01.01 u N01.02

                        L-istituzzjonijiet u l-entitajiet għandhom jindikaw id-data ta’ referenza għall-informazzjoni fil-mudell N01.01 u n-notifiki tal-mudell N01.02.

                        0050

                           Data ta’ referenza għall-mudelli N02.00

                        L-istituzzjonijiet u l-entitajiet għandhom jindikaw id-data ta’ referenza għall-informazzjoni fil-mudell N02.00.

                        0060

                           Munita applikabbli

                        L-istituzzjonijiet u l-entitajiet għandhom jindikaw id-data ta’ referenza għall-ammonti fil-mudell N01.01, il-kolonna 0130; il-mudell N01.02, il-kolonna 0020; u l-mudell N02.00.
                        Dan il-valur jirreferi għall-munita uffiċjali fl-Istat Membru fejn l-istituzzjoni notifikanti hija inkorporata. Il-valur għandu jkun konformi mal-kodiċi alfabetiku ISO 4217.

                        0070

                           Isem l-istituzzjoni jew l-entità

                        Isem l-istituzzjoni jew l-entità notifikanti.

                        0080

                           Kodiċi

                        Kodiċi tal-istituzzjoni jew l-entità notifikanti. Għall-istituzzjonijiet, il-kodiċi għandu jkun il-kodiċi tal-Identifikatur ta’ Entità Ġuridika (legal entity identifier, LEI) alfanumeriku b’20 figura. Fil-każ ta’ entitajiet oħra, il-kodiċi għandu jkun il-kodiċi alfanumeriku LEI b’20 figura, jew jekk ma jkunx disponibbli, kodiċi b’kodifikazzjoni uniformi applikabbli fl-Unjoni, jew jekk ma jkunx disponibbli, kodiċi nazzjonali.
                        Il-kodiċi għandu jkun konsistenti mal-kodiċi rrapportat għall-istess istituzzjoni skont ir-Regolament ta’ Implimentazzjoni tal-Kummissjoni (UE) 2018/1624 (2). Il-qasam bil-kodiċi għandu dejjem ikollu valur.

                        0090

                           Tip ta’ kodiċi

                        L-istituzzjoni jew l-entità għandha tidentifika t-tip ta’ kodiċi rrapportat fil-kolonna 0080 bħala “kodiċi LEI” jew “Kodiċi mhux LEI”. It-tip ta’ kodiċi għandu dejjem ikollu wieħed miż-żewġ valuri.

                        0100

                           Persuna ta’ kuntatt

                        L-istituzzjonijiet u l-entitajiet għandhom jindikaw l-isem ta’ persuna li għandha tiġi kkuntattjata jekk l-awtorità ta’ riżoluzzjoni teħtieġ kjarifika rigward in-notifika.

                        0110

                           Posta elettronika

                        L-istituzzjonijiet u l-entitajiet għandhom jindikaw l-indirizz tal-posta elettronika tal-persuna msemmija fir-ringiela 0100, “Persuna ta’ kuntatt”.

                        0120

                           Telefon

                        L-istituzzjonijiet u l-entitajiet għandhom jindikaw in-numru tat-telefon tal-persuna msemmija fir-ringiela 0100, “Persuna ta’ kuntatt”.

                  4.   N01.01 — Imprattikabbiltà tar-rikonoxximent kuntrattwali tar-rikapitalizzazzjoni interna skont il-kuntratt/strument

            4.1   Kummenti ġenerali

            Il-mudell N01.01 għandu jintuża għal sottomissjonijiet li jikkonċernaw notifiki ta’ kuntratti fuq bażi individwali. Il-mudell N01.01 jippermetti li sottomissjoni tinkludi diversi kuntratti fl-istess notifika. Dan il-mudell għandu jintuża għan-notifika ta’ dan li ġej:

                        (a)

                        kuntratti/strumenti li joħolqu obbligazzjonijiet ġodda: kuntratti/strumenti li ma ġewx innotifikati qabel lill-awtorità tar-riżoluzzjoni;

                        (b)

                        kuntratti/strumenti li jemendaw l-obbligazzjonijiet eżistenti: jekk il-kuntratt jew l-istrument għall-obbligazzjoni eżistenti jkun ġie nnotifikat minn qabel lill-awtorità ta’ riżoluzzjoni u jkun ġie vvalutat li jissodisfa kundizzjoni ta’ imprattikabbiltà, il-kuntratti jew l-istrumenti emendatorji għandu jkollhom l-istess ID tal-obbligazzjoni (kolonna 0010) kif notifikat qabel, u l-kolonni li jifdal jimtlew biss jekk ikunu soġġetti għal bidliet. B’mod partikolari, il-kolonna 0020, “Emenda materjali?” trid timtela, jekk ikun relevanti, biss fil-każ ta’ kuntratti li jemendaw responsabbilitajiet eżistenti;

                        (c)

                        entrati barra l-karta bilanċjali: l-istituzzjonijiet u l-entitajiet għandhom jipprovdu l-klassifikazzjoni tal-insolvenza tal-obbligazzjoni li timmaterjalizza mal-attivazzjoni tal-entrata li ma tidhirx fil-karta bilanċjali.

                  Jekk ma tkunx disponibbli data, jew ma tkunx applikabbli, l-istituzzjonijiet u l-entitajiet ma għandhomx jimlew il-kolonni li ġejjin: 0020, 0030, 0050, 0090, 0130, 0150 u 0210.
            4.2   Struzzjonijiet dwar kolonni speċifiċi

                        Kolonni

                        Referenzi u struzzjonijiet legali

                        0010

                        ID TAR-RESPONSABBILTÀ
                        L-ID tal-obbligazzjoni hija identifikatur uniku ġġenerat mill-istituzzjoni jew l-entità notifikanti li għandu jintuża fin-notifiki kollha biex tiġi identifikata kull obbligazzjoni. L-istituzzjoni jew l-entità tista’ tuża l-kodiċi intern tal-obbligazzjoni.

                        0020

                        EMENDA MATERJALI?
                        Dan il-qasam għandu jimtela biss fil-każ ta’ kuntratti/strumenti li jemendaw l-obbligazzjonijiet eżistenti. L-istituzzjoni jew l-entità li tagħmel in-notifika għandha tindika jekk l-emendi għall-obbligazzjoni eżistenti humiex ikkunsidrati materjali.
                        L-istituzzjonijiet u l-entitajiet għandhom jużaw wieħed mill-valuri li ġejjin:

                                    —

                                    Iva

                                    —

                                    Le

                        0030

                        DATA TAL-MATURITÀ FINALI
                        Id-data li fiha skont il-liġi jridu jitħallsu lura l-kapital u l-imgħax kollha tat-titolizzazzjoni (fuq il-bażi tad-dokumentazzjoni tat-tranżazzjoni).
                        Il-jum, ix-xahar u s-sena tad-data ta’ maturità finali għandhom ikunu rrapportati. Id-data eżatta għandha tiġi rrapportata fejn dik l-informazzjoni tkun disponibbli, inkella l-ewwel jum tax-xahar għandu jiġi rrapportat.

                        0040

                        RINNOVABBLI?
                        L-istituzzjonijiet u l-entitajiet għandhom jużaw wieħed mill-valuri li ġejjin:

                                    —

                                    Iva

                                    —

                                    Le

                              Din il-kolonna timtela b’“Iva” jekk il-kuntratt jinkludi dispożizzjoni espliċita dwar it-tiġdid tiegħu.

                        0050

                        FREKWENZA TAT-TIĠDID
                        Jekk il-kolonna 0040 timtela b’ “Iva”, l-istituzzjonijiet u l-entitajiet għandhom jispeċifikaw il-frekwenza tat-tiġdid tal-maturità f’xhur.

                        0060–0130

                        KUNTRATT/STRUMENT

                        0060

                        DESKRIZZJONI
                        L-istituzzjonijiet u l-entitajiet għandhom jipprovdu kuntratt/deskrizzjoni tal-istrument ta’ mhux aktar minn 300 karattru. Dan il-qasam għandu jkun fih l-karatteristiċi ewlenin tal-kuntratt/l-istrument li ma jinqabdux fl-oqsma l-oħra ta’ din in-notifika (bħal pereżempju l-iskop/l-essenza tal-obbligazzjoni, jekk l-istrument jistax jiġi rikapitalizzat internament skont il-liġi tal-pajjiż terz li tirregola).

                        0070

                        TIP TA’ RESPONSABBILTÀ
                        L-istituzzjonijiet u l-entitajiet għandhom jidentifikaw il-kuntratt/strument bħala wieħed mit-tipi li ġejjin:

                                    (a)

                                    depożiti interbankarji

                                    (b)

                                    depożiti ma’ klijenti mhux bankarji

                                    (c)

                                    derivattivi

                                    (d)

                                    self/finanzjament

                                    (e)

                                    finanzjament tal-kummerċ

                                    (f)

                                    servizzi operazzjonali li mhumiex kritiċi għall-funzjonament tal-entità

                                    (g)

                                    oħrajn

                              Jekk ikun applikabbli aktar minn tip wieħed, jintgħażel dak li jiddeskrivi bl-aħjar mod l-iskop tal-kuntratt /l-istrument.

                        0080

                        LIĠIJIET APPLIKABBLI
                        L-istituzzjonijiet u l-entitajiet għandhom jipprovdu l-kodiċi ISO 3166-1 alfabetiku bi tliet ittri tal-pajjiż li d-dritt tiegħu jirregola l-kuntratt/l-istrument.

                        0090

                        KLASSIFIKAZZJONI TAL-INSOLVENZA SKONT ID-DRITT TA’ PAJJIŻI TERZI
                        L-istituzzjoni jew l-entità għandha timla l-valur li jikkorrispondi għall-klassifikazzjoni tal-obbligazzjoni fuq skala minn 1 sa x, b’1 tkun l-aktar klassi subordinata u x l-aktar klassi superjuri, kif definit mid-dritt rilevanti applikabbli tal-pajjiż terz li jirregola l-obbligazzjoni.
                        L-istituzzjoni għandha tipprova tikseb il-klassifikazzjoni msemmija mill-awtorità ta’ riżoluzzjoni tal-pajjiż terz rilevanti jew, fin-nuqqas ta’ tali klassifikazzjoni uffiċjali, għandha tiddetermina waħedha l-valur (fuq skala minn 1 sa x) abbażi tal-klassifikazzjoni tal-obbligazzjonijiet skont il-liġi rilevanti tal-pajjiż terz.

                        0100

                        KLASSIFIKAZZJONI TAL-INSOLVENZA FL-ISTAT MEMBRU TA’ INKORPORAZZJONI
                        L-istituzzjonijiet jew l-entitajiet għandhom jimlew il-valur li jikkorrispondi għall-klassifikazzjoni tal-obbligazzjoni fuq skala minn 1 sa x, b’1 tkun l-aktar klassi subordinata u x l-aktar klassi superjuri, kif definit mid-dritt rilevanti applikabbli fl-Istat Membru fejn tkun inkorporata l-istituzzjoni jew l-entità notifikanti.

                        0110

                        AMMONT NOMINALI FIL-MUNITA ORIĠINALI EWLENIJA
                        L-istituzzjonijiet u l-entitajiet għandhom jipprovdu l-ammont nominali tal-obbligazzjoni kif stabbilit fil-kuntratt/l-istrument.
                        Fil-każ ta’ ftehimiet qafas, l-istituzzjoni jew l-entità għandha tindika l-ammont massimu li tistenna li jintlaħaq taħt dak il-ftehim qafas jew l-ammont massimu permess taħt il-ftehim qafas.
                        Jekk il-kuntratt/l-istrument ikollu aktar minn munita waħda, l-istituzzjonijiet u l-entitajiet għandhom jirrapportaw l-ammont nominali fil-munita prevalenti fil-kuntratt.

                        0120

                        MUNITA ORIĠINALI EWLENIJA
                        L-istituzzjonijiet u l-entitajiet għandhom jassenjaw kodiċi ISO tal-munita li jikkorrispondi għad-denominazzjoni tal-obbligazzjoni skont il-kuntratt. Għandu jintuża l-kodiċi tal-unità tal-munita magħmul minn tliet ittri skont ISO 4217.
                        Jekk il-kuntratt ikollu aktar minn munita waħda, l-istituzzjonijiet u l-entitajiet għandhom jirrapportaw l-ammont nominali fil-munita prevalenti fil-kuntratt.

                        0130

                        AMMONT NOMINALI FIL-MUNITA LOKALI
                        L-istituzzjonijiet u l-entitajiet għandhom jimlew din il-kolonna jekk il-munita użata fil-kolonna 0110 ma tkunx il-munita lokali fejn l-istituzzjoni jew l-entità tkun inkorporata. L-istituzzjonijiet u l-entitajiet għandhom jużaw ir-rata tal-kambju applikabbli fid-data tan-notifika.

                        0140–0190

                        IMPRATTIKABBILTÀ

                        0140

                        KUNDIZZJONIJIET
                        L-istituzzjonijiet u l-entitajiet għandhom jidentifikaw il-kundizzjoni(jiet) li skontha/hom huma jikkunsidraw li jkun legalment jew xort’ oħra imprattikabbli li jiġi inkluż it-terminu kuntrattwali, kif speċifikat fir-Regolament Delegat tal-Kummissjoni (UE) 2021/1527 (3).
                        L-istituzzjonijiet u l-entitajiet għandhom jipprovdu l-kombinazzjoni ta’ kundizzjonijiet applikabbli (jistgħu jidentifikaw biss waħda jew inkella l-ħamsa kollha kemm huma):

                                    (a)

                                    Kundizzjoni (a) — l-inklużjoni tat-terminu kuntrattwali tikkostitwixxi ksur tal-liġijiet, tar-regolamenti jew tad-dispożizzjonijiet amministrattivi tal-pajjiż terz li jirregolaw l-obbligazzjoni;

                                    (b)

                                    Kundizzjoni (b) — l-inklużjoni tat-terminu kuntrattwali tmur kontra struzzjoni espliċita u vinkolanti minn awtorità ta’ pajjiż terz;

                                    (c)

                                    Kundizzjonijiet (c) — l-obbligazzjoni tirriżulta minn strumenti jew ftehimiet konklużi skont termini jew protokolli standardizzati internazzjonali li l-istituzzjoni jew l-entità ma tkunx tista’ temenda;

                                    (d)

                                    Kundizzjoni (d) — l-obbligazzjoni tkun irregolata minn termini kuntrattwali li l-istituzzjoni jew l-entità trid taċċetta sabiex tkun tista’ tipparteċipa fi jew tuża s-servizzi ta’ korp mhux tal-Unjoni, u li l-istituzzjoni jew l-entità ma tkunx tista’ temenda;

                                    (e)

                                    Kundizzjoni (e) — l-obbligazzjoni hija dovuta lil kreditur kummerċjali jew tan-negozju u hija relatata mal-forniment ta’ oġġetti jew servizzi li, filwaqt li mhumiex kritiċi, jintużaw għall-funzjonament operattiv ta’ kuljum tal-istituzzjoni jew l-entità u l-istituzzjoni jew l-entità ma tkunx tista’ temenda t-termini tal-ftehim.

                           Il-kundizzjonijiet kollha li huma applikabbli għandhom jiġu nnotifikati.

                        0150

                        KATEGORIJA
                        L-istituzzjonijiet u l-entitajiet għandhom jindikaw il-kategoriji ta’ obbligazzjonijiet speċifikati mill-awtorità ta’ riżoluzzjoni rilevanti skont l-Artikolu 55 (7) tad-Direttiva 2014/59/UE, jekk applikabbli.

                        0160

                        RAĠUNIJIET GĦALL-ISSODISFAR TAL-KUNDIZZJONIJIET
                        L-istituzzjonijiet u l-entitajiet għandhom jiddeskrivu b’mod ċar ir-raġunijiet tagħhom għad-determinazzjoni tal-imprattikabbiltà li tirriżulta mill-kundizzjonijiet irrapportati fil-kolonna 0140.
                        L-informazzjoni mdaħħla f’dan il-qasam hija rilevanti biex jiġi ddeterminat jekk il-kuntratt/strument innotifikat jissodisfax il-kundizzjonijiet tal-imprattikabbiltà u għalhekk għandu jikkostitwixxi l-bażi għall-valutazzjoni tal-awtorità tar-riżoluzzjoni tad-determinazzjoni tal-istituzzjoni.
                        L-istituzzjonijiet u l-entitajiet għandhom jevitaw ġustifikazzjonijiet qosra żżejjed bħal “Prodott ma jistax jintuża” jew “Telf tal-kompetittività” u għandhom jippreżentaw ġustifikazzjonijiet aktar fil-fond sabiex l-awtorità ta’ riżoluzzjoni tkun tista’ tieħu deċiżjoni infurmata.

                        0170

                        OPINJONI LEGALI?
                        L-istituzzjonijiet u l-entitajiet għandhom jinfurmaw lill-awtorità ta’ riżoluzzjoni jekk ikun hemm opinjoni legali dwar l-imprattikabbiltà notifikata ta’ din l-obbligazzjoni.
                        L-istituzzjonijiet u l-entitajiet għandhom jużaw wieħed mill-valuri li ġejjin:

                                    —

                                    Iva

                                    —

                                    Le

                              Jekk l-istituzzjonijiet jew l-entitajiet jindikaw “Iva”, huma għandhom jittrażmettu l-opinjoni legali lill-awtorità ta’ riżoluzzjoni bil-mezzi speċifikati mill-awtorità ta’ riżoluzzjoni.

                        0180–0210

                        KONTROPARTI
                        L-istituzzjonijiet u l-entitajiet għandhom jindikaw l-identità tal-kontroparti ta’ din l-obbligazzjoni.

                        0180

                        ISEM
                        L-isem indikat għandu jkun tal-kontroparti individwali.
                        Fil-każ ta’ kuntratti multilaterali, l-istituzzjoni għandha jew tindika l-kontroparti prinċipali jew tuża l-valur “kuntratt b’diversi partijiet”.

                        0190

                        KODIĊI
                        Il-kodiċi bħala parti minn identifikatur tar-ringiela jrid ikun uniku għal kull entità rrapportata. Għall-istituzzjonijiet, il-kodiċi għandu jkun il-kodiċi LEI. Għal entitajiet oħrajn, il-kodiċi għandu jkun il-kodiċi LEI jew, jekk ma jkunx disponibbli, kodiċi nazzjonali. Il-kodiċi għandu jkun uniku u jintuża b’mod konsistenti fil-mudelli kollha u matul iż-żmien. Il-qasam bil-kodiċi għandu dejjem ikollu valur.

                        0200

                        TIP TA’ KODIĊI
                        L-istituzzjonijiet jew l-entitajiet għandhom jidentifikaw it-tip ta’ kodiċi rrapportat fil-kolonna 0190 bħala “kodiċi LEI” jew “Kodiċi nazzjonali”.

                        0210

                        KODIĊI NAZZJONALI
                        L-istituzzjonijiet jew l-entitajiet jistgħu jipprovdu wkoll kodiċi nazzjonali jekk jużaw il-kodiċi LEI bħala l-identifikatur fil-kolonna 0190 “Kodiċi”.

                  5.   N01.02 — Imprattikabbiltà tar-rikonoxximent kuntrattwali tar-rikapitalizzazzjoni interna skont il-kategorija

            5.1   Kummenti ġenerali

            Il-mudell N01.02 għandu jintuża għal sottomissjonijiet li jikkonċernaw in-notifika ta’ kategoriji ta’ obbligazzjonijiet meta l-awtorità ta’ riżoluzzjoni rilevanti tqis li huwa meħtieġ, skont l-Artikolu 55(7) tad-Direttiva 2014/59/UE, li jiġu speċifikati kategoriji ta’ obbligazzjonijiet li għalihom tista’ tintlaħaq determinazzjoni tal-imprattikabbiltà tal-inklużjoni tat-terminu ta’ rikonoxximent kuntrattwali.
            5.2   Struzzjonijiet dwar kolonni speċifiċi

                        Kolonni

                        Referenzi u struzzjonijiet legali

                        0010

                        KATEGORIJA
                        L-istituzzjonijiet u l-entitajiet għandhom jindikaw il-kategoriji ta’ obbligazzjonijiet speċifikati mill-awtorità ta’ riżoluzzjoni rilevanti skont l-Artikolu 55 (7) tad-Direttiva 2014/59/UE, jekk applikabbli.
                        Notifika li tuża l-mudell N01.02 tista’ tinkludi kemm hemm ikun hemm bżonn kategoriji ta’ obbligazzjonijiet.

                        0020

                        VALUR TOTALI TAL-OBBLIGAZZJONIJIET FIL-MUNITA LOKALI FIL-KATEGORIJA
                        L-istituzzjonijiet u l-entitajiet għandhom jindikaw l-ammont totali mistenni ta’ obbligazzjonijiet għal kull waħda mill-kategoriji notifikati indikati fil-kolonna 0010.
                        L-ammont għandu jkun ammont massimu stmat li għandu jintlaħaq taħt il-kategorija speċifikata għal perjodu ta’ sitt xhur mid-data tan-notifika.
                        L-ammont għandu jiġi espress fil-munita tal-Istat Membru fejn l-istituzzjoni jew l-entità tkun inkorporata.
                        Jekk matul il-perijodu ta’ sitt xhur wara n-notifika, l-istituzzjoni jew l-entità tiddetermina li l-valur tal-obbligazzjonijiet fil-kategorija żdied b’aktar minn 10 % tal-ammont notifikat, hija għandha tissottometti notifika oħra lill-awtorità ta’ riżoluzzjoni.

                        0030

                        RAĠUNIJIET GĦALL-ISSODISFAR TAL-KATEGORIJI/IL-KUNDIZZJONIJIET
                        L-istituzzjonijiet u l-entitajiet għandhom jispjegaw għaliex il-kategorija ta’ obbligazzjonijiet ġiet notifikata.
                        Ir-raġunament ser jikkostitwixxi l-bażi għall-awtorità ta’ riżoluzzjoni biex tagħmel valutazzjoni tan-notifika tal-imprattikabbiltà.

                        0040

                        KLASSIFIKAZZJONI TAL-INSOLVENZA
                        L-istituzzjonijiet jew l-entitajiet għandhom jimlew il-valuri li jikkorrispondi għall-klassifikazzjoni tal-obbligazzjoni f’kull kategorija fil-kolonna 0010 fuq skala minn 1 sa x, b’1 tkun l-aktar klassi subordinata u x l-aktar klassi superjuri, kif definit mid-dritt rilevanti applikabbli fl-Istat Membru fejn tkun inkorporata l-istituzzjoni jew l-entità notifikanti.

                        0050

                        NUMRU TA’ OBBLIGAZZJONIJIET SOTTOSTANTI
                        L-istituzzjonijiet u l-entitajiet għandhom jindikaw l-għadd massimu stmat ta’ kuntratti/strumenti li għandhom jinżammu taħt il-kategorija rispettiva ta’ obbligazzjonijiet għal perjodu ta’ sitt xhur mid-data tan-notifika.

                  6.   N02.00 — Klassijiet ta’ insolvenza tar-responsabbiltà

            6.1   Kummenti ġenerali

            L-istituzzjonijiet jew l-entitajiet għandhom jimlew il-formola N02.00 b’referenza għall-aħħar trimestru li għalih hemm data disponibbli (4), ħlief għall-valuri fil-kolonna 0070.
            B’mod prestabbilit, l-ammonti nnotifikati f’dan il-mudell għandhom ikunu valuri pendenti, ħlief għall-kolonna 0070. L-ammont pendenti ta’ pretensjoni jew strument huwa t-total tal-ammont prinċipali tal-pretensjoni jew tal-istrument, u l-imgħax dovut fuqu. L-ammont pendenti dovut huwa ugwali għall-valur tal-kreditu li jista’ jressaq il-kreditur skont proċedimenti ta’ insolvenza. Il-valuri fil-kolonna 0070 għandhom jirriflettu l-ammont totali nnotifikat fil-mudelli N01.01 u N01.02 u għalhekk għandhom ikunu l-valur massimu mistenni li jintlaħaq taħt il-kuntratti/strumenti u/jew kategoriji notifikati bħalissa.
            Fil-każ ta’ entrati barra l-karta bilanċjali, l-istituzzjonijiet u l-entitajiet għandhom jipprovdu l-klassifikazzjoni tal-insolvenza tal-obbligazzjoni li timmaterjalizza mal-attivazzjoni ta’ dik l-entrata barra l-karta bilanċjali.
            Il-valuri kollha f’dan il-mudell għandhom jiġu espressi fil-munita lokali tal-Istat Membru fejn l-istituzzjoni jew l-entità tkun inkorporata.
            6.2   Struzzjonijiet dwar kolonni speċifiċi

                        Kolonni

                        Referenzi u struzzjonijiet legali

                        0010

                        KLASSIFIKAZZJONI TAL-INSOLVENZA
                        L-istituzzjoni jew l-entità għandha timla l-valur li jikkorrispondi għall-klassifikazzjoni tal-obbligazzjoni fuq skala minn 1 sa x, b’1 tkun l-aktar klassi subordinata u x l-aktar klassi superjuri, kif definit mid-dritt nazzjonali applikabbli fl-Istat Membru fejn tkun inkorporata l-istituzzjoni jew l-entità.
                        Il-mudell N02.00 għandu jinkludi linja għal kull klassifikazzjoni ta’ insolvenza indikata fil-mudell N01.01, kolonna 0100, u fil-mudell N01.02, kolonna 0040.

                        0020

                        AMMONT PENDENTI TAL-OBBLIGAZZJONIJIET TOTALI FIL-KLASSIFIKAZZJONI
                        L-ammont pendenti totali tal-obbligazzjonijiet kollha għall-klassifikazzjoni tal-insolvenza pprovduta fil-kolonna 0010.

                        0030

                        LI MINNU: L-OBBLIGAZZJONIJIET REGOLATI MID-DRITT TA’ PAJJIŻ TERZ
                        Din il-kolonna għandha tinkludi l-ammont pendenti ta’ obbligazzjonijiet irregolati mid-dritt ta’ pajjiż terz.

                        0040

                        LI MINNU: MHUX INKLUŻ IR-RIKONOXXIMENT KUNTRATTWALI
                        Din il-kolonna għandha tinkludi l-ammont pendenti tal-obbligazzjonijiet kollha rregolati mid-dritt ta’ pajjiż terz li ma jinkludux ir-rikonoxximent kuntrattwali tal-klawżola tar-rikapitalizzazzjoni interna kif meħtieġ mill-Artikolu 55 (1) tad-Direttiva 2014/59/UE. Il-valur se jkun l-ammont pendenti.
                        Il-valur se jiġi kkomputat bħala s-somma tal-obbligazzjonijiet kollha li jissodisfaw il-kundizzjonijiet li ġejjin:

                                    (a)

                                    l-obbligazzjonijiet għadhom jeżistu;

                                    (b)

                                    l-obbligazzjonijiet huma regolati mid-dritt ta’ pajjiż terz;

                                    (c)

                                    l-obbligazzjonijiet ma jinkludux it-terminu ta’ rikonoxximent kuntrattwali kif meħtieġ mill-Artikolu 55 (1) tad-Direttiva 2014/59/UE;

                                    (d)

                                    l-obbligazzjonijiet mhux esklużi mir-rikapitalizzazzjoni interna;

                                    (e)

                                    l-obbligazzjonijiet mhumiex depożiti kif issir referenza fl-Artikolu 108, il-punt (a), tad-Direttiva 2014/59/UE.

                        0050

                        LI MINNU: ATTWALMENT NOTIFIKAT LILL-AWTORITÀ TA’ RIŻOLUZZJONI
                        Din il-kolonna għandha tinkludi l-ammonti pendenti tal-obbligazzjonijiet u/jew il-kategoriji ta’ obbligazzjonijiet kollha innotifikati fil-mudelli N01.01 u N01.02 ta’ din in-notifika.

                        0060

                        LI MINNU: ESKLUŻI MIR-RIKAPITALIZZAZZJONI INTERNA
                        Din il-kolonna għandha tinkludi obbligazzjonijiet li huma esklużi mill-applikazzjoni tal-għodda tar-rikapitalizzazzjoni interna skont l-Artikolu 44 (2) tad-Direttiva 2014/59/UE jew li jistgħu jaqgħu taħt kwalunkwe kundizzjoni fl-Artikolu 44(3) ta’ dik id-Direttiva.

                        0070

                        AMMONT NOMINALI TA’ OBBLIGAZZJONIJIET TOTALI NNOTIFIKATI ATTWALMENT LILL-AWTORITÀ TA’ RIŻOLUZZJONI
                        Din il-kolonna għandha tirrifletti t-total (is-somma) tal-ammonti mistennija nominali u/jew massimi tal-obbligazzjonijiet u/jew il-kategoriji ta’ obbligazzjonijiet innotifikati fil-mudelli N01.01 u N01.02 ta’ din in-notifika.

               (1)  Il-mudell N02.00 għandu jiġi sottomess fil-każijiet kollha deskritti fil-punti (a), (b) u (c).

               (2)  Ir-Regolament ta’ Implimentazzjoni tal-Kummissjoni (UE) 2018/1624 tat-23 ta' Ottubru 2018 li jistabbilixxi l-istandards tekniċi ta’ implimentazzjoni fir-rigward ta’ proċeduri u formoli u mudelli standard għall-forniment ta’ informazzjoni għall-finijiet ta’ pjanijiet ta' riżoluzzjoni għall-istituzzjonijiet ta’ kreditu u ditti tal-investiment skont id-Direttiva 2014/59/UE tal-Parlament Ewropew u tal-Kunsill, u li jħassar ir-Regolament ta’ Implimentazzjoni tal-Kummissjoni (UE) 2016/1066 (ĠU L 277, 7.11.2018, p. 1).

               (3)  Ir-Regolament Delegat tal-Kummissjoni (UE) 2021/1527 tal-31 ta’ Mejju 2021 li jissupplimenta d-Direttiva 2014/59/UE tal-Parlament Ewropew u tal-Kunsill fir-rigward tal-istandards tekniċi regolatorji dwar ir-rikonoxximent kuntrattwali ta’ setgħat ta’ tnaqqis fil-valur u ta’ konverżjoni (ĠU L 329, 17.9.2021, p. 2).

               (4)  L-aħħar trimestru li għalih hemm data disponibbli għandu jkun konformi mad-dati ta’ rimessa għar-rappurtar trimestrali: It-12 ta’ Mejju (għad-data ta’ referenza l-31 ta’ Marzu), il-11 ta’ Awwissu (għad-data ta’ referenza t-30 ta’ Ġunju), il-11 ta’ Novembru (għad-data ta’ referenza t-30 ta’ Settembru) u l-11 ta’ Frar (għad-data ta’ referenza l-31 ta’ Diċembru).

            ANNESS III
            Mudell uniku tal-punti ta’ data

            L-entrati tad-data kollha miġjuba fl-Annessi ta’ dan ir-Regolament għandhom jiġu trasformati f’mudell uniku tal-punti ta’ data li huwa l-bażi għas-sistemi uniformi tal-IT tal-istituzzjonijiet u l-awtoritajiet ta’ riżoluzzjoni?
            Il-mudell uniku tal-punti ta’ data għandu jkun jissodisfa l-kriterji li ġejjin:

                        (a)

                        jipprovdi rappreżentazzjoni strutturata tal-entrati kollha tad-data miġjuba fl-Annessi ta’ dan ir-Regolament;

                        (b)

                        jidentifika l-kunċetti tan-negozju kollha miġjuba fl-Annessi ta’ dan ir-Regolament;

                        (c)

                        jipprovdi dizzjunarju ta’ data li jidentifika t-tikketti tat-tabelli, it-tikketti ordinati, it-tikketti tal-assi (axis), it-tikketti tad-dominju, it-tikketti tad-dimensjonijiet u t-tikketti tal-membri;

                        (d)

                        jipprovdi metriċi li jiddefinixxu l-proprjetà jew l-ammont ta’ punti tad-data;

                        (e)

                        jipprovdi definizzjonijiet tal-punti tad-data li huma espressi bħala kompożizzjoni ta’ karatteristiċi li jidentifikaw b’mod univokali l-kunċett finanzjarju;

                        (f)

                        jinkludi l-ispeċifikazzjonijiet tekniċi rilevanti kollha li huma neċessarji għall-iżvilupp ta’ soluzzjonijiet għar-rapportar dwar l-IT li jipproduċu data uniformi dwar riżoluzzjoni.

            ANNESS IV
            Regoli dwar il-validazzjoni
            L-entrati ta’ data kollha miġjuba fl-Anness I għandhom ikunu soġġetti għal regoli dwar il-validazzjoni li jiżguraw il-kwalità u l-konsistenza tad-data. Ir-regoli dwar il-validazzjoni għandhom ikunu jissodisfaw il-kriterji li ġejjin:

                        (a)

                        jiddefinixxu r-relazzjonijiet loġiċi bejn punti tad-data relevanti;

                        (b)

                        jinkludu filtri u prekundizzjonijiet li jiddefinixxu sett ta’ data li għalih tapplika regola ta’ validazzjoni;

                        (c)

                        jivverifikaw il-konsistenza tad-data trażmessa;

                        (d)

                        jivverifikaw il-preċiżjoni tad-data trażmessa;

                        (e)

                        jistabbilixxu valuri prestabbiliti li għandhom jiġu applikati meta l-informazzjoni rilevanti ma tkunx ġiet trażmessa.


title: Regolament ta’ Implimentazzjoni tal-Kummissjoni (UE) 2022/672 tat-22 ta’ April 2022 li jemenda r-Regolament ta’ Implimentazzjoni (UE) 2017/2470 fir-rigward tal-ispeċifikazzjonijiet tal-ikel ġdid trans-resveratrolu (minn sors mikrobjali) (Test b’rilevanza għaż-ŻEE)

text:
                  25.4.2022

                  MT

                  Il-Ġurnal Uffiċjali tal-Unjoni Ewropea

                  L 122/24

         REGOLAMENT TA’ IMPLIMENTAZZJONI TAL-KUMMISSJONI (UE) 2022/672
         tat-22 ta’ April 2022
         li jemenda r-Regolament ta’ Implimentazzjoni (UE) 2017/2470 fir-rigward tal-ispeċifikazzjonijiet tal-ikel ġdid trans-resveratrolu (minn sors mikrobjali)
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/2283 tal-Parlament Ewropew u tal-Kunsill tal-25 ta’ Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001 (1), u b’mod partikolari l-Artikolu 12 tiegħu,
         Billi:

                     (1)

                     Ir-Regolament (UE) 2015/2283 jipprevedi li biss l-ikel ġdid awtorizzat u inkluż fil-lista tal-Unjoni tal-ikel ġdid jista’ jitqiegħed fis-suq fl-Unjoni.

                     (2)

                     Skont l-Artikolu 8 tar-Regolament (UE) 2015/2283, ir-Regolament ta’ Implimentazzjoni tal-Kummissjoni (UE) 2017/2470 (2) stabbilixxa lista tal-Unjoni ta’ ikel ġdid.

                     (3)

                     Il-lista tal-Unjoni stabbilita fl-Anness tar-Regolament ta’ Implimentazzjoni (UE) 2017/2470 tinkludi t-trans-resveratrolu minn sorsi sintetiċi u mikrobjali bħala ikel ġdid awtorizzat.

                     (4)

                     L-ikel il-ġdid trans-resveratrolu minn sors mikrobjali ġie awtorizzat bħala ingredjent ġdid tal-ikel skont l-Artikolu 5 tar-Regolament (KE) Nru 258/97 tal-Parlament Ewropew u tal-Kunsill (3) li għandu jintuża fis-supplimenti tal-ikel kif definit fid-Direttiva 2002/46/KE tal-Parlament Ewropew u tal-Kunsill (4), fil-forma ta’ kapsula jew ta’ pillola, għall-popolazzjoni adulta abbażi tal-ekwivalenza sostanzjali tagħha għar-resveratrolu bi storja tal-konsum qabel il-15 ta’ Mejju 1997 estratta mill-għeruq tal-poligonju tal-Ġappun (Fallopia japonica).

                     (5)

                     Id-Deċiżjoni ta’ Implimentazzjoni tal-Kummissjoni (UE) 2016/1190 (5) awtorizzat it-tqegħid fis-suq tal-Unjoni tat-trans-resveratrolu sintetiku bħala ingredjent ġdid tal-ikel skont ir-Regolament (KE) Nru 258/97 tal-Parlament Ewropew u tal-Kunsill, biex jintuża wkoll fis-supplimenti tal-ikel kif iddefiniti fid-Direttiva 2002/46/KE fil-forma ta’ kapsula jew ta’ pillola għall-popolazzjoni adulta.

                     (6)

                     Ir-Regolament ta’ Implimentazzjoni tal-Kummissjoni (UE) 2021/51 (6) emenda l-kundizzjonijiet tal-użu tat-trans-resveratrolu. B’mod partikolari, tneħħew ir-restrizzjonijiet fuq il-formati tat-twassil tas-supplimenti tal-ikel li fihom l-ikel ġdid.

                     (7)

                     Fid-29 ta’ Lulju 2021, il-kumpanija Evolva AG (“l-applikant”) ressqet applikazzjoni lill-Kummissjoni f’konformità mal-Artikolu 10(1) tar-Regolament (UE) 2015/2283 biex jinbidlu l-ispeċifikazzjonijiet tat-trans-resveratrolu minn sors mikrobjali. L-applikant talab li jitneħħa r-rekwiżit li jenħtieġ li 100 % tal-partikoli tal-ikel ġdid prodott minn S. cerevisiae jkun ta’ daqs ta’ inqas minn 62,23 mikrometri (< 62,23 μm).

                     (8)

                     L-applikant jiġġustifika t-talba billi jindika li l-bidla meħtieġa sabiex titqies il-varjazzjoni fid-daqsijiet tal-partikoli tat-trans-resveratrolu minn sors mikrobjali matul il-proċess tal-produzzjoni tiegħu u l-ipproċessar tiegħu għall-użu fis-supplimenti tal-ikel. B’appoġġ għat-talba, l-applikant ipprovda data analitika li turi li l-profil tad-daqs tal-partikoli tat-trans-resveratrolu minn sors mikrobjali huwa komparabbli mal-profil tad-daqs tal-partikoli tat-trans-resveratrolu sintetizzat kimikament li ġie evalwat mill-Awtorità Ewropea dwar is-Sigurtà fl-Ikel (“l-Awtorità”) (7), u li għalih ma hemm l-ebda rekwiżit dwar id-daqs tal-partiċelli inkluż fil-lista tal-Unjoni ta’ ikel ġdid.

                     (9)

                     Il-Kummissjoni tqis li l-aġġornament mitlub tal-lista tal-Unjoni mhux mistenni li jkollu effett fuq is-saħħa tal-bniedem u li evalwazzjoni tas-sikurezza mill-Awtorità f’konformità mal-Artikolu 10(3) tar-Regolament (UE) 2015/2283 mhijiex meħtieġa peress li t-tneħħija mitluba tar-rekwiżit tad-daqs tal-partikoli għat-trans-resveratrolu minn sors mikrobjali ma tibdilx il-profil tas-sikurezza peress li l-evidenza analitika mressqa mill-applikant turi li l-profil tad-distribuzzjoni tad-daqs tal-partikoli tiegħu hu kumparabbli ma’ dak tat-trans-resveratrolu sintetizzat kimikament li ġie evalwat mill-Awtorità.

                     (10)

                     L-informazzjoni pprovduta fl-applikazzjoni tagħti biżżejjed raġunijiet biex jiġi stabbilit li l-bidliet mitluba fl-ispeċifikazzjonijiet tat-trans-resveratrolu huma f’konformità mal-kundizzjonijiet tal-Artikolu 12 tar-Regolament (UE) 2015/2283 u jenħtieġ li tiġi approvata.

                     (11)

                     Għaldaqstant jenħtieġ li l-Anness tar-Regolament ta’ Implimentazzjoni (UE) 2017/2470 jiġi emendat skont dan.

                     (12)

                     Il-miżuri previsti f’dan ir-Regolament jikkonformaw mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1
            L-Anness tar-Regolament ta’ Implimentazzjoni (UE) 2017/2470 huwa emendat f’konformità mal-Anness ta’ dan ir-Regolament.

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-22 ta’ April 2022.

                  Għall-Kummissjoni

                  Il-President

               Ursula VON DER LEYEN

            (1)  ĠU L 327, 11.12.2015, p. 1.

            (2)  Ir-Regolament ta’ Implimentazzjoni tal-Kummissjoni (UE) 2017/2470 tal-20 ta’ Diċembru 2017 li jistabbilixxi l-lista tal-Unjoni tal-ikel ġdid skont ir-Regolament (UE) 2015/2283 tal-Parlament Ewropew u tal-Kunsill dwar ikel ġdid (ĠU L 351, 30.12.2017, p. 72).

            (3)  Ir-Regolament (KE) Nru 258/97 tal-Parlament Ewropew u tal-Kunsill tas-27 ta’ Jannar 1997 dwar l-ikel il-ġdid u l-ingredjenti ġodda tal-ikel (ĠU L 43, 14.2.1997, p. 1).

            (4)  Id-Direttiva 2002/46/KE tal-Parlament Ewropew u tal-Kunsill tal-10 ta’ Ġunju 2002 dwar l-approssimazzjoni tal-liġijiet tal-Istati Membri dwar is-supplimenti tal-ikel (ĠU L 183, 12.7.2002, p. 51).

            (5)  Id-Deċiżjoni ta’ Implimentazzjoni tal-Kummissjoni (UE) 2016/1190 tad-19 ta’ Lulju 2016 li tawtorizza t-tqegħid fis-suq tat-trans-resveratrolu bħala ingredjent tal-ikel ġdid skont ir-Regolament (KE) Nru 258/97 tal-Parlament Ewropew u tal-Kunsill (ĠU L 196, 21.7.2016, p. 53).

            (6)  Ir-Regolament ta’ Implimentazzjoni tal-Kummissjoni (UE) 2021/51 tat-22 ta’ Jannar 2021 li jawtorizza bidla fil-kundizzjonijiet tal-użu tal-ikel il-ġdid “trans-resveratrolu” skont ir-Regolament (UE) 2015/2283 tal-Parlament Ewropew u tal-Kunsill, u li jemenda r-Regolament ta’ Implimentazzjoni tal-Kummissjoni (UE) 2017/2470 (ĠU L 23, 25.1.2021, p. 10).

            (7)  EFSA Journal 2016;14(1):4368.

            ANNESS
            Fit-Tabella 2 (Speċifikazzjonijiet) tal-Anness tar-Regolament ta’ Implimentazzjoni (UE) 2017/2470, l-entrata għat-Transresveratrolu hija sostitwita b’dan li ġej:

                           Ikel ġdid awtorizzat

                           Speċifikazzjonijiet

                           “Trans-resveratrolu

                              Deskrizzjoni/Definizzjoni:

                              Sintetiku: It-trans-resveratrolu għandu l-għamla ta’ kristalli ta’ lewn abjad jagħti fl-isfar sa abjad jagħti fil-kannella.
                           Isem kimiku: 5-[(E)-2-(4-idrossifenil)etenil]benżen-1,3-diol
                           Formula kimika: C14H12O3

                           Piż molekulari: 228,25 Da
                           Nru CAS: 501-36–0

                              Purità:

                           Trans-resveratrolu: ≥ 98 %-99 %
                           Total ta’ prodotti sekondarji (sustanzi relatati): ≤ 0,5 %
                           Kwalunkwe sustanza waħda relatata: ≤ 0,1 %
                           Rmied issulfat: ≤ 0,1 %
                           Telf mit-tnixxif: ≤ 0,5 %

                              Metalli tqal:

                           Ċomb: ≤ 1,0 ppm
                           Merkurju: ≤ 0,1 ppm
                           Arseniku: ≤ 1,0 ppm

                              Impuritajiet:

                           Diisopropilammina: ≤ 50 mg/kg

                              Sors mikrobjali: Razza ġenetikament modifikata ta’ Saccharomyces cerevisiae
                           Dehra: Trab ta’ lewn bejn abjad miksur għal isfar ċar
                           Kontenut tat-Trans-resveratrolu: Minimu ta’ 98 % w/w (abbażi ta’ piż niexef)
                           Irmied: Massimu ta’ 0,5 % w/w
                           Indewwa: Massimu ta’ 3 % w/w”


title: Regolament ta’ Implimentazzjoni tal-Kummissjoni (UE) 2022/673 tat-22 ta’ April 2022 li jawtorizza t-tqegħid fis-suq tal-proteina tal-fażola mung (Vigna radiata) bħala ikel ġdid skont ir-Regolament (UE) 2015/2283 tal-Parlament Ewropew u tal-Kunsill u li jemenda r-Regolament ta’ Implimentazzjoni tal-Kummissjoni (UE) 2017/2470 (Test b’rilevanza għaż-ŻEE)

text:
                  25.4.2022

                  MT

                  Il-Ġurnal Uffiċjali tal-Unjoni Ewropea

                  L 122/27

         REGOLAMENT TA’ IMPLIMENTAZZJONI TAL-KUMMISSJONI (UE) 2022/673
         tat-22 ta’ April 2022
         li jawtorizza t-tqegħid fis-suq tal-proteina tal-fażola mung (Vigna radiata) bħala ikel ġdid skont ir-Regolament (UE) 2015/2283 tal-Parlament Ewropew u tal-Kunsill u li jemenda r-Regolament ta’ Implimentazzjoni tal-Kummissjoni (UE) 2017/2470
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2015/2283 tal-Parlament Ewropew u tal-Kunsill tal-25 ta’ Novembru 2015 dwar ikel ġdid, li jemenda r-Regolament (UE) Nru 1169/2011 tal-Parlament Ewropew u tal-Kunsill u li jħassar ir-Regolament (KE) Nru 258/97 tal-Parlament Ewropew u tal-Kunsill u r-Regolament tal-Kummissjoni (KE) Nru 1852/2001 (1), u b’mod partikolari l-Artikolu 12 tiegħu,
         Billi:

                     (1)

                     Ir-Regolament (UE) 2015/2283 jipprevedi li huwa biss ikel ġdid awtorizzat u inkluż fil-lista tal-Unjoni li jista’ jitqiegħed fis-suq tal-Unjoni.

                     (2)

                     Skont l-Artikolu 8 tar-Regolament (UE) 2015/2283 ġie adottat ir-Regolament ta’ Implimentazzjoni tal-Kummissjoni (UE) 2017/2470 (2) li jistabbilixxi l-lista tal-Unjoni tal-ikel ġdid awtorizzat.

                     (3)

                     Fl-10 ta’ Marzu 2020, il-kumpanija Eat Just, Inc. (“l-applikant”) issottomettiet applikazzjoni lill-Kummissjoni f’konformità mal-Artikolu 10(1) tar-Regolament (UE) 2015/2283 biex tqiegħed il-proteina tal-fażola mung fis-suq tal-Unjoni bħala ikel ġdid. L-applikant talab biex il-proteina tal-fażola mung, estratta miż-żrieragħ tal-pjanta Vigna radiata, tintuża fi prodotti tal-proteina, li jeskludu l-analogi tal-ħalib u s-sostituti tal-ħalib li jitħalltu max-xarbiet biex ibajduhom, maħsubin għall-popolazzjoni ġenerali. Il-kategorija tal-prodotti tal-proteini tirreferi għall-analogi tal-proteini jew għas-sostituti għall-prodotti standard, bħal-laħam, il-ħut jew il-bajd.

                     (4)

                     Fl-10 ta’ Marzu 2020, l-applikant talab ukoll lill-Kummissjoni għall-protezzjoni tad-data proprjetarja għal għadd ta’ data sottomessa b’appoġġ tal-applikazzjoni tagħhom, partikolarment id-data analitika dwar l-aċidu fitotiku, il-lektini, l-inibituri tat-tripsina, il-glikosidi ċjanoġeniċi u t-tannini (3).

                     (5)

                     F’konformità mal-Artikolu 10(3) tar-Regolament (UE) 2015/2283, il-Kummissjoni kkonsultat lill-Awtorità Ewropea dwar is-Sigurtà fl-Ikel (“l-Awtorità”) fil-5 ta’ Awwissu 2020, u talbitha tipprovdi opinjoni xjentifika billi twettaq valutazzjoni għall-adegwatezza tal-proteina tal-fażola mung bħala ikel ġdid.

                     (6)

                     Fl-14 ta’ Settembru 2021, l-Awtorità adottat l-opinjoni xjentifika tagħha “Sikurezza tal-proteina tal-fażola mung bħala ikel ġdid skont ir-Regolament (UE) 2015/2283” (4), f’konformità mal-Artikolu 11 tar-Regolament (UE) 2015/2283.

                     (7)

                     Fl-opinjoni tagħha, l-Awtorità kkonkludiet li l-proteina tal-fażola mung, hija sikura għall-kundizzjonijiet tal-użu proposti fl-applikazzjoni. Għaldaqstant, l-opinjoni tal-Awtorità tagħti biżżejjed raġunijiet biex tistabbilixxi li l-proteina tal-fażola mung, meta tintuża bħala ingredjent tal-ikel miżjuda mal-prodotti tal-proteina, li jeskludu l-analogi tal-ħalib u s-sostituti tal-ħalib li jitħalltu max-xarbiet biex ibajduhom, fi ħdan il-popolazzjoni ġenerali, tikkonforma mar-rekwiżiti stabbiliti fl-Artikolu 12(1) tar-Regolament (UE) 2015/2283.

                     (8)

                     Fl-opinjoni tagħha, l-Awtorità kkonkludiet, abbażi ta’ evidenza ppubblikata limitata dwar l-allerġija alimentari relatata mal-konsum tal-proteini tal-fażola mung u abbażi tal-evidenza li turi li l-proteini tal-fażola mung fihom għadd ta’ proteini potenzjalment allerġeniċi li l-konsum ta’ dan l-ikel ġdid jista’ jikkawża sensitizzazzjoni. Meta wieħed iqis li sal-lum, l-evidenza li torbot il-konsum tal-proteini tal-fażola mung direttament mal-każijiet ta’ sensitizzazzjoni primarja hija ekwivoka, il-Kummissjoni tqis li ma jenħtieġ li l-ebda rekwiżit ta’ tikkettar speċifiku li jikkonċerna l-potenzjal tal-proteini tal-fażola mung li jikkawżaw is-sensitizzazzjoni primarja ikun inkluż fil-lista tal-Unjoni tal-ikel ġdid awtorizzat.

                     (9)

                     Fl-opinjoni tagħha, bl-użu tal-piż tal-evidenza bbażat fuq studji limitati u analiżi waħda tal-omoloġija tal-proteini tal-fażola mung u dawk tal-fażola tas-sojja, il-karawett u l-lupin, l-Awtorità qieset li l-konsum tal-proteina tal-fażola mung għandha l-kapaċità potenzjali li tinduċi reazzjonijiet allerġiċi f’persuni li huma allerġiċi għall-fażola tas-sojja, għall-karawett, għal-lupin u għall-għabra tad-dakra tal-betula. Madankollu, għadd hemm nuqqas ta’ evidenza addizzjonali esperimentali jew epidemjoloġika in vivo, li normalment tkun meħtieġa biex tikkonferma jew teskludi l-probabbiltà li r-reattività inkroċjata potenzjali identifikata tista’ timmanifesta ruħha fil-popolazzjoni. Fin-nuqqas ta’ din l-evidenza, il-Kummissjoni tqis li attwalment, il-potenzjal tal-proteini tal-fażola mung li jikkawżaw reattività inkroċjata għall-fażola tas-sojja, għall-karawett, għal-lupin u għall-għabra tad-dakra tal-betula mhuwiex probabbli li jimmanifesta ruħu fil-popolazzjoni u b’hekk jenħtieġ li f’dan ir-rigward ma jkun hemm l-ebda rekwiżit ta’ tikettar speċifiku inkluż fil-lista tal-Unjoni tal-ikel ġdid awtorizzat.

                     (10)

                     Fl-opinjoni tagħha, l-Awtorità qieset li ma setgħetx tilħaq il-konklużjonijiet tagħha dwar is-sikurezza tal-proteina tal-fażola mung mingħajr id-data analitika proprjetarja dwar l-aċidu fitotiku, il-lektini, l-inibituri tat-tripsina, il-glikosidi ċjanoġeniċi u t-tannini sottomessa mill-applikant.

                     (11)

                     L-applikant iddikjara li fil-ħin tas-sottomissjoni tal-applikazzjoni, hu kellu drittijiet proprjetarji u esklussivi tar-referenza tal-evidenza xjentifika prevista fil-ħin tas-sottomissjoni tal-applikazzjoni. Għaldaqstant, partijiet terzi ma jistgħux legalment jaċċessaw dik id-data jew jużawha, jew jirreferu għaliha.

                     (12)

                     Il-Kummissjoni vvalutat l-informazzjoni kollha provduta mill-applikant u qieset li l-applikant wera b’mod sostanzjali t-twettiq tar-rekwiżiti stabbiliti fl-Artikolu 26(2) tar-Regolament (UE) 2015/2283. Għaldaqstant, id-data li tinsab fil-fajl tal-applikant li serviet bħala bażi għall-Awtorità biex tistabbilixxi s-sikurezza tal-ikel ġdid u biex tilħaq il-konklużjonijiet tagħha dwar is-sikurezza tal-proteina tal-fażola mung, u li mingħajrha l-ikel ġdid ma setax jiġi vvalutat mill-Awtorità, jenħtieġ li ma tintużax mill-Awtorità għall-benefiċċju ta’ kwalunkwe applikant sussegwenti għal perjodu ta’ ħames snin mid-data tad-dħul fis-seħħ ta’ dan ir-Regolament. Għaldaqstant, jenħtieġ li t-tqegħid fis-suq fl-Unjoni tal-proteina tal-fażola mung ikun ristrett għall-applikant għal dak il-perjodu.

                     (13)

                     Madankollu, ir-restrizzjoni tal-awtorizzazzjoni tal-proteina tal-fażola mung u tar-referenza għad-data li tinsab fil-fajl tal-applikant għall-użu biss mill-applikant, ma żżommx applikanti oħrajn milli japplikaw għal awtorizzazzjoni għat-tqegħid fis-suq tal-istess ikel ġdid, dment li l-applikazzjoni tagħhom tkun ibbażata fuq informazzjoni miksuba legalment li tappoġġa din l-awtorizzazzjoni skont ir-Regolament (UE) 2015/2283.

                     (14)

                     Għaldaqstant, jenħtieġ li l-Anness tar-Regolament (UE) 2017/2470 jiġi emendat kif xieraq.

                     (15)

                     Il-miżuri previsti f’dan ir-Regolament huma f’konformità mal-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

               ADOTTAT DAN IR-REGOLAMENT:

            Artikolu 1

               1.   Il-proteina tal-fażola mung kif speċifikata fl-Anness ta’ dan ir-Regolament għandha tiġi inkluża fil-lista tal-Unjoni tal-ikel ġdid awtorizzat stabbilita fir-Regolament ta’ Implimentazzjoni (UE) 2017/2470.

               2.   Għal perjodu ta’ ħames snin mid-data tad-dħul fis-seħħ ta’ dan ir-Regolament, l-applikant inizjali biss:
               Kumpanija: Eat Just, Inc.;
               Indirizz: 2000 Folsom Street San Francisco, CA 94110 USA,
               huwa awtorizzat iqiegħed fis-suq tal-Unjoni, l-ikel ġdid imsemmi fil-paragrafu 1, sakemm applikant sussegwenti ma jiksibx awtorizzazzjoni għal dak l-ikel ġdid mingħajr referenza għad-data protetta skont l-Artikolu 2 jew bi ftehim mal-applikant.

               3.   Id-dħul fil-lista tal-Unjoni msemmi fil-paragrafu 1 għandu jinkludi l-kundizzjonijiet tal-użu u r-rekwiżiti tat-tikettar stabbiliti fl-Anness.

            Artikolu 2
            Id-data li tinsab fil-fajl tal-applikazzjoni li fuqha ġiet ivvalutata l-proteina tal-fażola mung mill-Awtorità, iddikjarata mill-applikant bħala proprjetarja u li mingħajrha l-ikel ġdid ma setax jiġi awtorizzat, għaldaqstant tissodisfa r-rekwiżiti stabbiliti fl-Artikolu 26(2) tar-Regolament (UE) 2015/2283, u ma għandhiex tintuża għall-benefiċċju ta’ kwalunkwe applikant sussegwenti għal perjodu ta’ ħames snin mid-data tad-dħul fis-seħħ ta’ dan ir-Regolament mingħajr il-ftehim tal-applikant.

            Artikolu 3
            L-Anness tar-Regolament ta’ Implimentazzjoni (UE) 2017/2470 huwa emendat f’konformità mal-Anness ta’ dan ir-Regolament.

            Artikolu 4
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-22 ta’ April 2022.

                  Għall-Kummissjoni

                  Il-President

               Ursula VON DER LEYEN

            (1)  ĠU L 327, 11.12.2015, p. 1.

            (2)  Ir-Regolament ta’ Implimentazzjoni tal-Kummissjoni (UE) 2017/2470 tal-20 ta’ Diċembru 2017 li jistabbilixxi l-lista tal-Unjoni tal-ikel ġdid f’konformità mar-Regolament (UE) 2015/2283 tal-Parlament Ewropew u tal-Kunsill dwar ikel ġdid(ĠU L 351, 30.12.2017, p. 72).

            (3)  Analytical results Cyanogenic Clycosides (mhux ippubblikati)
         Sayre_2021 cyanogenic glycosde exec sum (mhux ippubblikati)
         Analytical results lectins (mhux ippubblikati)
         CoAs Phytic acid MB flour 5 batches (mhux ippubblikati)
         CoAs Phytic acid MBP 5 batches (mhux ippubblikati)
         Analytical results tannins (mhux ippubblikati)
         CoAs Trypsin Inhibitors MB flour 5 batches (mhux ippubblikati)
         CoAs Trypsin Inhibitors MBP 5 batches (mhux ippubblikati)

            (4)  EFSA Journal 2021;19(10):6846.

            ANNESS
            L-Anness tar-Regolament ta’ Implimentazzjoni (UE) 2017/2470 huwa emendat kif ġej:

                        (1)

                        fit-Tabella 1 (Ikel ġdid awtorizzat), tiddaħħal l-entrata li ġejja:

                                    Ikel ġdid awtorizzat

                                    Kundizzjonijiet li fihom jista’ jintuża l-ikel ġdid

                                    Rekwiżiti tat-tikkettar speċifiċi oħrajn

                                    Rekwiżiti oħrajn

                                    Protezzjoni tad-data

                                    “Proteina tal-fażola mung (Vigna radiata)

                                       Kategorija tal-ikel speċifikat

                                       Livelli massimi

                                    Id-denominazzjoni tal-ikel ġdid fuq it-tikkettar tal-oġġetti tal-ikel li fihom minn dan l-ikel għandha tkun ‘proteina tal-fażola mung mill-Vigna radiata’.

                                    Awtorizzat fil-15 ta’ Mejju 2022. Din l-inklużjoni hija bbażata fuq evidenza u data xjentifiċi proprjetarji protetti skont l-Artikolu 26 tar-Regolament (UE) 2015/2283.
                                    L-applikant: Eat Just, Inc., 2000 Folsom Street San Francisco, CA 94110 USA. Matul il-perjodu tal-protezzjoni tad-data, l-ikel ġdid proteina tal-fażola mung huwa awtorizzat għat-tqegħid fis-suq fl-Unjoni minn Eat Just, Inc. biss, sakemm applikant sussegwenti ma jiksibx l-awtorizzazzjoni għal dak l-ikel ġdid mingħajr referenza għall-evidenza u d-data xjentifiċi proprjetarji protetti f’konformità mal-Artikolu 26 tar-Regolament (UE) 2015/2283 jew bil-qbil ta’ Eat Just, Inc.
                                    Id-data ta’ tmiem il-protezzjoni tad-data: il-15 ta’ Mejju 2027.”

                                    Prodotti tal-proteina

                                    20 g/100 g

                        (2)

                        fit-Tabella 2 (Speċifikazzjonijiet), tiddaħħal l-entrata li ġejja:

                                    Ikel Ġdid Awtorizzat

                                    Speċifikazzjonijiet

                                    “Proteina tal-fażola mung (Vigna radiata)

                                       Deskrizzjoni/Definizzjoni:

                                    L-ikel ġdid huwa trab tal-proteina tal-fażola mung estratt miż-żerriegħa tal-pjanta Vigna radiata permezz ta’ diversi passi ta’ pproċessar segwiti mill-pastorizzazzjoni u t-tnixxif b’atomizzazzjoni.

                                       Karatteristiċi/kompożizzjoni:

                                    Indewwa: ≤ 6 %
                                    Proteina (w/w)(a): ≥ 84 %
                                    Irmied (w/w): ≤ 6,0 %
                                    Xaħam (w/w): ≤ 5,5 %
                                    Karboidrati (w/w): ≤ 5,0 permezz ta’ kalkolu

                                       Kriterji mikrobijoloġiċi:

                                    L-għadd tal-kolonji aerobiċi: < 5 000  CFU/g (b)

                                    Ħmira u moffa: < 100 CFU/g
                                    Koliformi: < 100 CFU/g

                                       Escherichia coli: < 10 CFU/g

                                       Listeria monocytogenes: Mhux individwata f’25 g

                                       Salmonella spp.: Mhux individwata f’25 g

                                                (a)

                                                w/w: piż skont il-piż.

                                                (b)

                                                CFU: unitajiet li jiffurmaw il-kolonji.”


title: Regolament ta’ Implimentazzjoni tal-Kummissjoni (UE) 2022/674 tat-22 ta’ April 2022 li jikkoreġi r-Regolament ta’ Implimentazzjoni (UE) 2022/95 li jimponi dazju anti-dumping definittiv fuq l-importazzjonijiet ta’ ċerti fittings ta’ tubi u pajpijiet, tal-ħadid jew tal-azzar, li joriġinaw mir-Repubblika tal-Poplu taċ-Ċina, kif estiż għall-importazzjonijiet ta’ ċerti fittings ta’ tubi u pajpijiet, tal-ħadid jew tal-azzar ikkonsenjati mit-Tajwan, mill-Indoneżja, mis-Sri Lanka u mill-Filippini, kemm jekk iddikjarati bħala li joriġinaw minn dawn il-pajjiżi kif ukoll jekk le, wara rieżami ta’ skadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill

text:
                  25.4.2022

                  MT

                  Il-Ġurnal Uffiċjali tal-Unjoni Ewropea

                  L 122/31

         REGOLAMENT TA’ IMPLIMENTAZZJONI TAL-KUMMISSJONI (UE) 2022/674
         tat-22 ta’ April 2022
         li jikkoreġi r-Regolament ta’ Implimentazzjoni (UE) 2022/95 li jimponi dazju anti-dumping definittiv fuq l-importazzjonijiet ta’ ċerti fittings ta’ tubi u pajpijiet, tal-ħadid jew tal-azzar, li joriġinaw mir-Repubblika tal-Poplu taċ-Ċina, kif estiż għall-importazzjonijiet ta’ ċerti fittings ta’ tubi u pajpijiet, tal-ħadid jew tal-azzar ikkonsenjati mit-Tajwan, mill-Indoneżja, mis-Sri Lanka u mill-Filippini, kemm jekk iddikjarati bħala li joriġinaw minn dawn il-pajjiżi kif ukoll jekk le, wara rieżami ta’ skadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (1) (ir-Regolament bażiku) u, b’mod partikolari, l-Artikolu 11(2) tiegħu,
         Billi:

                     (1)

                     Permezz tar-Regolament ta’ Implimentazzjoni tal-Kummissjoni (UE) 2022/95 (2), il-Kummissjoni imponiet dazju antidumping definittiv fuq l-importazzjonijiet ta’ ċerti fittings ta’ tubi u pajpijiet, tal-ħadid jew tal-azzar, li joriġinaw mir-Repubblika tal-Poplu taċ-Ċina (“RPĊ”), kif estiż għall-importazzjonijiet ta’ ċerti fittings ta’ tubi u pajpijiet, tal-ħadid jew tal-azzar ikkonsenjati mit-Tajwan, l-Indoneżja, is-Sri Lanka u l-Filippini, kemm jekk iddikjarati li joriġinaw minn dawn il-pajjiżi kif ukoll jekk le.

                     (2)

                     Permezz tal-Artikolu 1 tar-Regolament tal-Kunsill (KE) Nru 763/2000 (3), tliet produtturi Tajwaniżi, Chup Hsin Enterprise Co. Ltd, Niang Hong Pipe Fittings Co. Ltd, u Rigid Industries Co. Ltd. kienu eżentati mill-estensjoni tad-dazju, peress li nstab li l-kumpaniji msemmija ma evitawx il-miżuri.

                     (3)

                     Madankollu, l-eżenzjoni mill-estensjoni tad-dazju għall-importazzjonijiet tal-fittings prodotti minn Chup Hsin Enterprise Co. Ltd, Kaohsiung (it-Tajwan) (kodiċi addizzjonali TARIC A098) u Niang Hong Pipe Fittings Co. Ltd, Kaohsiung (it-Tajwan) (kodiċi addizzjonali TARIC A100) tħassret bir-Regolament tal-Kunsill (KE) Nru 803/2009 (4).

                     (4)

                     L-Artikolu 2(1) tar-Regolament ta’ Implimentazzjoni (UE) 2022/95 jiddikjara b’mod żbaljat li l-importazzjonijiet ta’ fittings prodotti minn Chup Hsin Enterprise Co. Ltd, Kaohsiung (it-Tajwan) (kodiċi addizzjonali TARIC A098) u minn Niang Hong Pipe Fittings Co. Ltd, Kaohsiung (it-Tajwan) (kodiċi addizzjonali TARIC A100) jibqgħu jiġu eżentati mill-applikazzjoni tad-dazji antidumping.

                     (5)

                     Għalhekk, il-Kummissjoni ddeċidiet li tikkoreġi l-Artikolu 2(1) tar-Regolament ta’ Implimentazzjoni (UE) 2022/95 sabiex tirrettifika l-iżball imsemmi fil-premessa (4). Din ir-rettifika jenħtieġ li tidħol fis-seħħ mid-dħul fis-seħħ tar-Regolament ta’ Implimentazzjoni (UE) 2022/95, jiġifieri s-26 ta’ Jannar 2022.

                     (6)

                     Il-miżuri stipulati f’dan ir-Regolament huma f’konformità mal-opinjoni tal-Kumitat stabbilit bl-Artikolu 15(1) tar-Regolament (UE) 2016/1036.

               ADOTTAT DAN IR-REGOLAMENT:

            Artikolu 1
            L-Artikolu 2(1) tar-Regolament ta’ Implimentazzjoni (UE) 2022/95 huwa sostitwit b’dan li ġej:

                  “1.   Id-dazju antidumping definittiv impost mill-Artikolu 1 fuq l-importazzjonijiet li joriġinaw mir-Repubblika tal-Poplu taċ-Ċina huwa b’dan estiż għall-importazzjonijiet tal-istess fittings (attwalment ikklassifikati taħt il-kodiċijiet TARIC: 7307931191; 7307931991; 7307998092) ikkonsenjati mit-Tajwan (kodiċi addizzjonali TARIC A999), kemm jekk iddikjarati li joriġinaw mit-Tajwan kif ukoll jekk le, bl-eċċezzjoni ta’ dawk prodotti minn Rigid Industries Co. Ltd, Kaohsiung (it-Tajwan) (kodiċi addizzjonali TARIC A099).”.

            Artikolu 2
            L-awtoritajiet doganali tal-Istati Membri għandhom jikkoreġu d-dikjarazzjonijiet doganali aċċettati mis-26 ta’ Jannar 2022 affettwati mill-Artikolu 1 ta’ dan ir-Regolament u jiġbru retroattivament id-dazji antidumping fuq l-importazzjonijiet tat-tagħmir prodott minn Chup Hsin Enterprise Co. Ltd, Kaohsiung (it-Tajwan) (kodiċi addizzjonali TARIC A098) u Niang Hong Pipe Fittings Co. Ltd, Kaohsiung (it-Tajwan) (kodiċi addizzjonali TARIC A100).

            Artikolu 3
            Dan ir-Regolament għandu jidħol fis-seħħ b’effett retroattiv mis-26 ta’ Jannar 2022.
            Dan ir-Regolament għandu jorbot fl-intier tiegħu u japplika direttament fl-Istati Membri kollha.

            Magħmul fi Brussell, it-22 ta’ April 2022.

                  Għall-Kummissjoni

                  Il-President

               Ursula VON DER LEYEN

            (1)  ĠU L 176, 30.6.2016, p. 21.

            (2)  Ir-Regolament ta’ Implimentazzjoni tal-Kummissjoni (UE) 2022/95 tal-24 ta’ Jannar 2022 li jimponi dazju anti-dumping definittiv fuq l-importazzjonijiet ta’ ċerti fittings ta’ tubi u pajpijiet, tal-ħadid jew tal-azzar, li joriġinaw mir-Repubblika tal-Poplu taċ-Ċina, kif estiż għall-importazzjonijiet ta’ ċerti fittings ta’ tubi u pajpijiet, tal-ħadid jew tal-azzar ikkonsenjati mit-Tajwan, mill-Indoneżja, mis-Sri Lanka u mill-Filippini, kemm jekk iddikjarati bħala li joriġinaw minn dawn il-pajjiżi kif ukoll jekk le, wara rieżami ta’ skadenza skont l-Artikolu 11(2) tar-Regolament (UE) 2016/1036 tal-Parlament Ewropew u tal-Kunsill (ĠU L 16, 25.1.2022, p. 36).

            (3)  Ir-Regolament tal-Kunsill (KE) Nru 763/2000 tal-10 ta’ April 2000 li jestendi d-dazju anti-dumping definittiv, impost mir-Regolament (KE) Nru 584/96 fuq l-importazzjonijiet ta’ ċerti aċċessorji ta’ tubi u pajipijiet, tal-ħadid u tal-azzar, li jkunu joriġinaw mir-Repubblika tal-Poplu taċ-Ċina għall-importazzjonijiet ta’ ċerti aċċessorji tat-tubi u tal-pajpijiet, tal-ħadid u tal-azzar, ikkonsenjati mit-Tajwan, kemm jekk ikunu dikjarati bħala li jorġinaw mit-Tajwan kif ukoll jekk le, u sabiex tintemm l-investigazzjoni fir-rigward tal-importazzjonijiet minn tliet esportaturi Tajwaniżi (ĠU L 94, 14.4.2000, p. 1).

            (4)  Ir-Regolament tal-Kunsill (KE) Nru 803/2009 tas-27 ta’ Awwissu 2009 li jimponi dazju anti-dumping definittiv fuq importazzjonijiet ta’ ċerti fittings ta’ tubi u pajpijiet, tal-ħadid jew tal-azzar, li joriġinaw mir-Repubblika tal-Poplu taċ-Ċina u mit-Tajlandja, u dawk kunsinjati mit-Tajwan, kemm jekk dikjarati bħala oriġinarji mit-Tajwan, kif ukoll jekk mhumiex, u li jirrevoka l-eżenzjoni mogħtija lil Chup Hsin Enterprise Co. Ltd. u Nian Hong Pipe Fittings Co. Ltd (ĠU L 233, 4.9.2009, p. 1).


title: Regolament ta’ Implimentazzjoni tal-Kummissjoni (UE) 2022/1191 tal-5 ta’ Lulju 2022 li japprova emenda mhux minuri fl-Ispeċifikazzjoni tal-Prodott ta’ isem imdaħħal fir-reġistru tad-Denominazzjonijiet ta' Oriġini Protetti u Indikazzjonijiet Ġeografiċi Protetti “Pimiento de Gernika / Gernikako Piperra” (IĠP)

text:
                  12.7.2022

                  MT

                  Il-Ġurnal Uffiċjali tal-Unjoni Ewropea

                  L 185/10

         REGOLAMENT TA’ IMPLIMENTAZZJONI TAL-KUMMISSJONI (UE) 2022/1191
         tal-5 ta’ Lulju 2022
         li japprova emenda mhux minuri fl-Ispeċifikazzjoni tal-Prodott ta’ isem imdaħħal fir-reġistru tad-Denominazzjonijiet ta' Oriġini Protetti u Indikazzjonijiet Ġeografiċi Protetti “Pimiento de Gernika / Gernikako Piperra” (IĠP)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (1), u b’mod partikolari l-Artikolu 52(2) tiegħu,
         Billi:

                     (1)

                     Skont l-ewwel subparagrafu tal-Artikolu 53(1) tar-Regolament (UE) Nru 1151/2012, il-Kummissjoni eżaminat l-applikazzjoni ta’ Spanja għall-approvazzjoni ta’ emenda fl-Ispeċifikazzjoni tal-Prodott tal-Indikazzjoni Ġeografika Protetta “Pimiento de Gernika / Gernikako Piperra”, irreġistrata skont ir-Regolament ta’ Implimentazzjoni tal-Kummissjoni (UE) Nru 1107/2010 (2).

                     (2)

                     Billi l-emenda kkonċernata mhix minuri skont it-tifsira tal-Artikolu 53(2) tar-Regolament (UE) Nru 1151/2012, il-Kummissjoni ppubblikat it-talba biex issir emenda f’Il-Ġurnal Uffiċjali tal-Unjoni Ewropea (3), kif stipulat fl-Artikolu 50(2)(a) ta’ dak ir-Regolament.

                     (3)

                     Billi l-Kummissjoni ma rċeviet l-ebda dikjarazzjoni ta’ oppożizzjoni f’konformità mal-Artikolu 51 tar-Regolament (UE) Nru 1151/2012, jenħtieġ li l-emenda fl-Ispeċifikazzjoni tal-Prodott tiġi approvata,

               ADOTTAT DAN IR-REGOLAMENT:

            Artikolu 1
            L-emenda għall-Ispeċifikazzjoni tal-Prodott ippubblikata f’Il-Ġurnal Uffiċjali tal-Unjoni Ewropea dwar l-isem “Pimiento de Gernika / Gernikako Piperra” (IĠP), hija b’dan approvata.

            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-5 ta’ Lulju 2022.

                  Għall-Kummissjoni

                  F’isem il-President,

               Janusz WOJCIECHOWSKI

                  Membru tal-Kummissjoni

            (1)  ĠU L 343, 14.12.2012, p. 1.

            (2)  Ir-Regolament tal-Kummissjoni (UE) Nru 1107/2010 tat-30 ta' Novembru 2010 li jdaħħal denominazzjoni fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Pimiento de Gernika jew Gernikako Piperra (IĠP)] (ĠU L 315, 1.12.2010, p. 18).

            (3)  ĠU C 122, 17.3.2022, p. 38.